Eyes Closed

**«Eyes Closed»**, բրիտանացի երգիչ Էդ Շիրանի երգը, որը թողարկվել է 2023 թվականի մարտի 24-ին *[[Asylum Records|Asylum]]* և *[[Atlantic Records|Atlantic]]* լեյբլներում որպես նրա հինգերորդ () *[[− (ալբոմ)|−]]* ստուդիական ալբոմի առաջին սինգլ։

Երգը բրիտանական հիթ-շքերթում (UK Singles Chart) ընդգրկվելու առաջին շաբաթում զբաղեցրել է առաջին հորիզոնականը՝ դառնալով Շիրանի 14-րդ չարթփոփերը (պատմության մեջ 3-րդ արդյունքը Էլվիս Փրեսլիից և Beatles-ից հետո)։

## Թողարկում
Շիրանը ալբոմի հետ միասին երգի մասին հայտարարել է 2023 թվականի մարտի 1-ին՝ ստեղծելով նախնական պատվերի մի քանի հնարավորություններ։ Մարտի 9-ին նա կիսվել է երգի նախադիտմամբ իր սոցիալական ցանցերում՝ կատարելով դրա հատվածները ակուստիկ կիթառով և դաշնամուրով։ Նույն օրը TikTok-ում հրապարակված հաղորդագրությունից հայտնի է դարձել, որ երգը կդառնա ալբոմի առաջատար սինգլը։ Ենթադրվում է, որ երգը նվիրված է նրա նախկին երաժշտական պրոդյուսեր և մտերիմ ընկեր Ջամալ Էդվարդսին, որը մահացել է 2022 թվականի փետրվարին թմրանյութերի չարաշահումից։ Խոսելով կորստի մասին՝ Շիրանն ասել է. «Կապույտը Ջամալի գույնն էր, բայց հիմա դա այն ամենն է, ինչ ես զգում եմ։ Եվ ես կարծում եմ, որ երաժշտությունն օգնում է ապաքինվել, ուստի ես պարում եմ փակ աչքերով, որպեսզի փորձեմ անցնել դրա միջով»։ Երգի համար որպես գրելու դրդապատճառ նա անվանել է «վախի, դեպրեսիայի և անհանգստության» իր զգացումները»։

Երգը հնչել է Disney+ ալիքում Շիրանի վավերագրական ֆիլմի առաջին թրեյլերում, որը կոչվում է *Ed Sheeran: The Sum of It All*, որտեղ բացահայտվում են նրա անձնական կյանքի մանրամասները։

Շիրանը երգը կատարել է 2023 թվականի մարտի 24-ին Լոնդոնի «O2 արենա»։

## Կոմպոզիցիա և տեքստ
Երգում Շիրանի ձայնը հարուստ հնչերանգ ունի, իսկ նրա ֆալցետը մեղմանում է, երբ նա երգում է կրկներգը՝ «Ես շարունակում եմ պարել փակ աչքերով»։ The Guardian-ի համար իր հոդվածում Ալեքսիս Պետրիդիսը նշել է, որ երգն առանձնանում է կիթառի հարվածային նվագով, և որ երգը «համառ» է ու «ռադիոային»։ Ի սկզբանե երգը գրվել է որպես բաժանման երգ, բայց այն բանից հետո, երբ Շիրանը անձնական կորուստներ է ունեցել, երգը նոր իմաստ է ստացել։ Երգի բառերը դարձել են «ավելի անձնական» և «հստակ կապվել են կոնկրետ իրադարձության հետ»՝ Ջամալ Էդվարդսի (1990-2022) մահվան հետ։

## Կոմերցիոն հաջողություն
Երգը բրիտանական հիթ-շքերթում (UK Singles Chart) ընդգրվել է միանգամից առաջին հորիզոնականում՝ դառնալով Շիրանի 14-րդ չարթփոփերը։ Այդպիսով, Էդ Շիրանն այդ ցուցանիշով հավասարվել է Քլիֆ Ռիչարդին և Westlife-ին՝ որպես կատարող և դարձել Մեծ Բրիտանիայի հիթ-շքերթների պատմության մեջ երրորդը՝ հիթ-շքերթում ունեցած չարթփոփերների թվով և զիջելով միայն Էլվիս Փրեսլիին (21) ու The Beatles-ին (17)։ Բացի այդ, երգը դարձել է Շիրանի 41-րդ հիթը թոփ-10-ում, և դա պատմության մեջ հինգերորդ արդյունքն է Էլվիս Փրեսլիից (76), Քլիֆ Ռիչարդից (68), Մադոննայից (63) և Մայքլ Ջեքսոնից (44) հետո։ Երգը գլխավորել Է Billboard Adult Top 40-ը (Adult Pop Airplay)՝ սահմանելով հիթ-շքերթի ռեկորդ (սկսվել է 1996 թվականի մարտին) տղամարդ մենակատարների շրջանում. դա Շիրանի 8-րդ չարթփոփերն է։ Երկրորդը Շոն Մենդեսն է՝ 6 չարթփոփերով, իսկ բոլորի թվում առաջատար են Maroon 5-ն է (15), P!nk-ը (10), Թեյլոր Սվիֆթը (9), Քեթի Փերրի (8)։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Ed Sheeran — Eyes Closed (Piano and Strings Version)

Կատեգորիա:UK Singles Chart գլխավորած սինգլներ
Կատեգորիա:Էդ Շիրանի երգեր